CELEX: 32019R2154
Language: da
Date: 2019-12-16 00:00:00
Title: Kommissionens gennemførelsesforordning (EU) 2019/2154 af 16. december 2019 om åbning for 2020 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014

17.12.2019   
               
               
                  DA
               
               
                  Den Europæiske Unions Tidende
               
               
                  L 327/66
               
            
         KOMMISSIONENS GENNEMFØRELSESFORORDNING (EU) 2019/2154
         af 16. december 2019
         om åbning for 2020 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (1), særlig artikel 16, stk. 1, litra a),
         under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (2), særlig artikel 3, og
         ud fra følgende betragtninger:
         
                     (1)
                  
                  
                     I afgørelse truffet af det blandede EØS-udvalg nr. 140/2001 af 23. november 2001 om ændring af protokol 2 og 3 til EØS-aftalen om forarbejdede landbrugsvarer og andre landbrugsvarer (3) fastsættes handelsordningerne mellem Unionen og Kongeriget Norge for visse landbrugsprodukter og forarbejdede landbrugsprodukter mellem de kontraherende parter.
                  
               
                     (2)
                  
                  
                     I afgørelse truffet af det blandede EØS-udvalg nr. 140/2001 er der fastsat en nultoldsats for vand tilsat sukker eller andre sødemidler eller aromatiseret, henhørende under KN-kode 2202 10 00, og visse andre ikke-alkoholholdige drikkevarer uden indhold af varer henhørende under pos. 0401 til 0404 eller fedt af varer henhørende under pos. 0401 til 0404, henhørende under KN-kode 2202 91 00 og 2202 99.
                  
               
                     (3)
                  
                  
                     Unionens nultoldsats for dette vand og disse andre drikkevarer er blevet midlertidigt suspenderet for Norge for en ubegrænset periode ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (4) (»aftalen i form af brevveksling«). I henhold til aftalen i form af brevveksling er toldfri import af varer henhørende under KN-kode 2202 10 00, ex 2202 91 00 og ex 2202 99 med oprindelse i Norge kun tilladt inden for et toldfrit kontingent. Import ud over dette toldfrie kontingent belægges med en told.
                  
               
                     (4)
                  
                  
                     Ved Kommissionens gennemførelsesforordning (EU) 2018/1968 (5) om åbning for 2019 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i forordning (EU) nr. 510/2014 blev der åbnet et toldkontingent for 2019 ved import til Unionen af varer med oprindelse i Norge og henhørende under KN-kode 2202 10 00, ex 2202 91 00 og ex 2202 99.
                  
               
                     (5)
                  
                  
                     Hvis det toldkontingent, der er fastsat i gennemførelsesforordning (EU) 2018/1968, er blevet opbrugt senest den 31. oktober 2019, skal toldkontingentet gældende fra 1. januar det følgende år forhøjes med 10 % i henhold til aftalen i form af brevveksling.
                  
               
                     (6)
                  
                  
                     Det årlige toldkontingent for 2019 for det pågældende vand og de pågældende drikkevarer, som blev åbnet ved gennemførelsesforordning (EU) 2018/1968, og som udgjorde en mængde på 20,936 mio. liter, blev opbrugt den 4. september 2019. Der bør derfor åbnes et forhøjet årligt toldkontingent for dette vand og disse drikkevarer for perioden fra den 1. januar til 31. december 2020. I overensstemmelse med aftalen i form af brevveksling bør der derfor åbnes et toldkontingent for 2020 med en mængde, som er 10 % højere, dvs. 23,029 mio. liter.
                  
               
                     (7)
                  
                  
                     Det toldkontingent, der åbnes ved denne forordning, bør forvaltes i overensstemmelse med de relevante regler i Kommissionens gennemførelsesforordning (EU) 2015/2447 (6).
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —
                  
               VEDTAGET DENNE FORORDNING:
         
            Artikel 1
            
               1.   Fra den 1. januar til den 31. december 2020 åbnes det i bilaget fastsatte toldfrie toldkontingent for de varer med oprindelse i Norge, som er anført i bilaget, på de deri fastsatte betingelser.
            
            
               2.   Oprindelsesreglerne i protokol nr. 3 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge finder anvendelse på de varer, der er anført i bilaget til denne forordning.
            
            
               3.   For de mængder, der importeres ud over det i bilaget nævnte kontingent, gælder en præferencetoldsats på 0,047 EUR/liter.
            
         
         
            Artikel 2
            Det i artikel 1, stk. 1, nævnte toldfrie toldkontingent forvaltes af Kommissionen i overensstemmelse med artikel 49-54 i gennemførelsesforordning (EU) 2015/2447.
         
         
            Artikel 3
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den anvendes fra den 1. januar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2019.
            
               
                  På Kommissionens vegne
               
               
                  Formand
               
               Ursula VON DER LEYEN(001ACT)
            
         
         
            (1)  EUT L 150 af 20.5.2014, s. 1.
         
            (2)  EUT L 370 af 17.12.2004, s. 70.
         
            (3)  EFT L 22 af 24.1.2002, s. 34.
         
            (4)  EUT L 370 af 17.12.2004, s. 72.
         
            (5)  Kommissionens gennemførelsesforordning (EU) 2018/1968 af 12. december 2018 om åbning for 2019 af et toldkontingent ved import til Den Europæiske Union af visse varer med oprindelse i Norge og fremstillet af landbrugsprodukter som omhandlet i Europa-Parlamentets og Rådets forordning (EU) nr. 510/2014 (EUT L 316 af 13.12.2018, s. 9).
         
            (6)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
      
      
         
            BILAG
            
               Toldfrit toldkontingent for 2020 ved import til Unionen af visse varer med oprindelse i Norge
            
            
                        Løbenr.
                     
                     
                        KN-kode
                     
                     
                        Taric-kode
                     
                     
                        Varebeskrivelse
                     
                     
                        Kontingentmængde
                     
                  
                        09.0709
                     
                     
                        2202 10 00 
                     
                     
                         
                     
                     
                        —Vand, herunder mineralvand og vand tilsat kulsyre, tilsat sukker eller andre sødemidler eller aromatiseret
                     
                     
                        23,029 mio. l.
                     
                  
                        ex 2202 91 00 
                     
                     
                        10
                     
                     
                        — Alkoholfri øl med indhold af sukker
                     
                  
                        ex 2202 99 11 
                     
                     
                        11
                        19
                     
                     
                        —Sojabaserede drikkevarer med et proteinindhold på 2,8 vægtprocent eller derover med indhold af sukker (saccharose eller invertsukker)
                     
                  
                        ex 2202 99 15 
                     
                     
                        11
                        19
                     
                     
                        —Sojabaserede drikkevarer med et proteinindhold på under 2,8 vægtprocent, drikkevarer baserede på nødder henhørende under EU-toldkodeksens kapitel 8, korn henhørende under EU-toldkodeksens kapitel 10 eller frø med indhold af sukker (saccharose eller invertsukker) henhørende under EU-toldkodeksens kapitel 12
                     
                  
                        ex 2202 99 19 
                     
                     
                        11
                        19
                     
                     
                        —Andre ikke-alkoholholdige drikkevarer med indhold af sukker (saccharose eller invertsukker)